[{"text_idx": "#000000", "text": "Cyhoeddi llyfr poced ar gysgu ar y stryd ar gyfer Cwpan y Byd Digartref"}, {"text_idx": "#000001", "text": "I gyd-fynd a\u0302 Chwpan y Byd Digartref, bydd llyfr poced gwrth-ddw\u0302r i bobl sy\u2019n cysgu ar y stryd yn cael ei gynhyrchu gan y Wallich, y brif elusen ar gyfer digartrefedd a chysgu ar y stryd. Cafodd yr wybodaeth y tu mewn ei churadu gan Marky Quinn, oedd yn arfer cysgu ar y stryd, a fu farw eleni."}, {"text_idx": "#000002", "text": "Mae canllaw bras Marky i gysgu allan yng Nghaerdydd \u2013 Rough Guide to Rough Sleeping in Cardiff \u2013 yn cynnwys map o Gaerdydd, cyngor yn seiliedig ar ei brofiadau personol, rhifau ffo\u0302n a rhestr o\u2019r llefydd gorau i gael bwyd, dillad a chyngor bob dydd o\u2019r wythnos."}, {"text_idx": "#000003", "text": "Cogydd oedd y curadur, Marky Quinn, ond pan oedd yn 35 oed, daeth yn ddigartref. Yn anffodus, bu farw Mr Quinn yn gynharach eleni, a fu\u2019n cysgu yng Nghaerdydd mewn meysydd parcio, o flaen drysau ac o dan y llwyni ym Mharc Bute dros gyfnod o ddwy flynedd."}, {"text_idx": "#000004", "text": "Bu Marky\u2019n gweithio gyda\u2019r Wallich i lansio\u2019r rhifyn cyntaf yn 2009."}, {"text_idx": "#000007", "text": "Mae\u2019r llyfryn, sy\u2019n ceisio helpu pobl sy\u2019n ddigartref, wedi rhoi ystyr ingol newydd i\u2019r ymadrodd Saesneg \u201crough guide\u201d. Mewn cyferbyniad llwyr a\u0302\u2019r canllawiau teithio poblogaidd, sy\u2019n rhestru atyniadau a\u2019r llefydd gorau i fwyta, mae\u2019r canllaw newydd hwn i gysgu allan yn dangos sut mae\u2019n bosibl ymdopi a\u0302 byw ar strydoedd Caerdydd."}, {"text_idx": "#000008", "text": "Mae\u2019r gwaith wir yn ganllaw trefol ar sut i oroesi, ac mae\u2019n cynnwys awgrymiadau ar sut mae gofalu am gi tra rydych chi\u2019n ddigartref, cadw eich dillad chi\u2019n sych a bod yn ddiogel gyda\u2019r nos."}, {"text_idx": "#000009", "text": "Ynghyd a\u0302 thirnodau fel Stadiwm Principality a Chanolfan Siopa Dewi Sant 2, mae\u2019r map yn dangos lle gellir cael pryd o fwyd a llety."}, {"text_idx": "#000010", "text": "Yn 2009, ysgrifennodd Mr Quinn, a oedd yn wreiddiol o Gaerdydd, gan ddisgrifio ei brofiadau ei hun,"}, {"text_idx": "#000011", "text": "\u201cPan ddechreuais gysgu ar y stryd, roeddwn i\u2019n meddwl mai gwneud hynny dros dro y byddwn i ac y byddai rhywbeth yn codi. Roedd hi\u2019n ddychrynllyd o oer. Roedd dod o hyd i rywle i gysgu, rhywbeth i\u2019w fwyta ac ati yn frwydr gyson...mae fel byw ar ynys bellennig. Ble\u2019r ydych chi\u2019n siafio? Ble\u2019r ydych chi\u2019n ymolchi?\u201d"}, {"text_idx": "#000012", "text": "Anogodd pobl i edrych ar bobl ddigartref mewn goleuni newydd, gan ddweud, \u201cMae pobl wych allan yna sydd angen bod yn rhan o gymdeithas eto. Dydyn nhw ddim yn rhwystr; pobl ydyn nhw sydd angen help.\u201d"}, {"text_idx": "#000015", "text": "Mae rhoi llais i ddefnyddwyr ein gwasanaeth mor bwysig i ni ac rydyn ni\u2019n gobeithio bod arddull y llyfryn hwn a\u2019r ffaith mai rhywun a\u0302 phrofiad uniongyrchol o ddigartrefedd sydd wedi\u2019i ysgrifennu yn ei wneud yn fwy difyr ac yn annog pobl sy\u2019n cysgu ar y stryd i estyn allan am gymorth\u201d."}, {"text_idx": "#000017", "text": "Datganiadau a Pholisi\u0308au The Wallich"}]